Atilina Segura

Atila Segura Rodriguez, ezagunagoa Atilina Segura izenez (ezizenez: Tina Zelanova, funanbulismoaren erregina; El Paso, La Palma, Santa Cruz, Kanariak, 1935eko azaroaren 4a) funanbulista izan zen, bere sasoian alanbrean atzerako jauzi hilgarria egin zuen emakume bakarra. 2010. urtean, Arte Ederretako Merituaren Urrezko Domina eman zioten.

 Bizitza 
Kanarietako El Paso herrian jaio zen, La Palma uhartean, 1935ean. 8 urterekin egin zuen debuta zirkuaren munduan, eta hainbat ikuskizunetan hartu zuen parte. Azkenean, alanbrean espezializatu zen. Bere lehen izen artistikoa Tina Zelanova, funanbulismoaren erregina izan zen. Aitona Jose Segurak hasitako Los Segura zirkuko familia saga zabalekoa da.

Bere karrera hainbat zirkutan garatu zuen herrialde ezberdinetan, hala nola, Ameriketako Estatu Batuetako Ringling Bros and Barnum & Barley Circusen, Londresko Olimpian, Kubako Royal Repensky edo Madrilgo Circo Pricen. 1971. urtean erretiratu zen, Boloniako Circo Liana Orfein egin zuen emanaldi baten ostean.

Alanbrezko atzerako jauzi hilgarria egin zuen emakume bakarra izatera heldu zen.

 Seguratarren saga 
Aita Arturo Segura pailazo, trapezista eta akrobataren izan zen, Zirku Seguraren sortzailea eta ama Rosario Rodriguez zirkuko artista. Gainera, Rosa Mari Segura trapezistaren eta Arturo Segura akrobata funanbulista eta zirkuko enpresariaren haurridea da. Pinito del Oro trapezistaren lehengusina da, Carmen del Teide trapezistaren iloba, eta Los Segura funanbulisten ama.

 Aintzatespenak 

 1958. urtean, Segura familiako gainerako kideekin batera, antzinako Zirkuko Sari Nazionala jaso zuen.
 2010. urtean, Kultura eta Kirol Ministerioak Arte Ederretako Merituaren Urrezko Domina eman zion, Zirku modalitatean.

 Erreferentziak 

 Kanpo estekak 
 Atilina Segura, funanbulua, telefonora izeneko argazkia, Martin Santos Yuberok egina

Kategoria:Kanariarrak
Kategoria:Artistak
Kategoria:Funanbulistak